बीजिंग। प्रधानमंत्री नरेंद्र मोदी और चीन के राष्‍ट्रपति शी जिनपिंग की इस हफ्ते मुलाकात होने वाली है। इस मुलाकात से पहले चीन के एक टॉप डिप्‍लोमैट ने पिछले वर्ष हुए डोकलाम विवाद का मुद्दा उठा दिया है। इस डिप्‍लोमैट का कहना है कि डोकलाम विवाद भारत और चीन के बीच कम आपसी भरोसे का नतीजा था। इस डिप्‍लोमैट का मानना है कि भारत और चीन को मिलकर पक्षपूर्ण स्थितियां तैयार करनी होगी और सीमा विवाद को धीरे से सुलझाना होगा। पीएम मोदी और राष्‍ट्रपति डोकलाम विवाद के बाद पहली बार मिल रहे हैं। मोदी और जिनपिंग की मुलाकात से पहले डिप्‍लोमैट का बयान आना अपने आप में काफी अहम है।